
1. Programul Erasmus+

    Este  un program al Uniunii Europene, ce se derulează în perioada 2021-2027, cu privire la domeniul educaţiei,  formării tineretului şi sportului.
     Noua generație a programului Erasmus 2021-2027  prezintă obiective asumate și bine stabilite pentru următorii 7 ani, respectiv includerea și diversitatea, transformarea digitală, protecția mediului și combaterea schimbărilor climatice și participarea tinerilor la viața democratică.
           Structura programului Erasmus +
      Acţiunea-cheie KA1 – Mobilitate individuală: Proiecte instituţionale prin care se realizeză activităţi care implică parteneri din mai multe ţări (trans-naţionale). Programul poate cuprinde cursuri de formare, plasamente, activităţi de predare, stagii pentru studiu sau voluntariat, schimburi de tineri, job-shadowing.
      Acţiunea-cheie KA2 – Cooperare pentru inovare şi schimb de bune practici: proiecte care creează "punți" de legătură între parteneri din mai multe țări cu scopul de a crește cooperarea internațională.
      Acţiunea-cheie KA3 – Sprijin pentru reforma politicilor - se finanțează activități care sprijină dialogul structurat sub forma Întâlnirilor dintre tineri și responsabilii de politici de tineret.

2.   Date despre proiect 

2.1.  Titlul proiectului – proiectul  de acreditare “Erasmus + 2021-1-ROO1-              KA120-SCH-000045171“
2.2  Beneficiar –Școala Gimnazială Nr. 3 , Doicești
2.3  Durata proiectului :  15 luni
2.4  Perioada de implementare : 1.06.2022-31.08.2023

 3.   Obiectivul proiectului :

   Creșterea cu 50%  a numărului de cadre didactice care să folosească tehnici și metode,menite să asigure starea de bine ,în rândul profesorilor și elevilor, pentru a construi o comunitate școlară.

 4.  Mobilitate  elevi

*Flux 2-   5  zile,  1  profesor însoțitor, 5 elevi (dintre care, 3 elevi cu oportunități        reduse ) , Turcia, Instanbul, școala ʺMurat Naiboḡlu Martyrs Imam Secondary Schoolʺ    , perioada 1.05.2023- 6.05.2023 .

5 .  Selecția participanților. 

      În vederea selectării elevilor care au participat la mobilitate, echipa de management a proiectului a organizat o activitate de selecție transparentă, adresată întregii populații școlare din clasele V-VIII, în baza unei proceduri și a unui concurs ce a cuprins mai multe etape( evaluare dosare înscriere concurs ,evaluare abilități de comunicare în limba engleză-scris și oral). Apelul la selecție a fost făcut prin toate mijloacele de comunicare și informare: în consiliul profesoral, la avizierul școlii, pe pagina de facebook a școlii și pe  grupul oficial de whatssap.                             Procesul de selecție  a avut loc în perioada  12.01.2023-25.01. 2023 . Apelul  a conținut un rezumat al proiectului, scopul și obiectivele, rezultatele, planul de diseminare, o descriere a profilului participantului, un termen limită pentru depunerea cererii si  a documentelor  necesare, printre care, și o scrisoare de intenție.

   5.1  Probele de concurs  au cuprins :
  -  un test scris -limba engleză ( 70 de puncte)
  -  o  probă orală- limba engleză ( 30 de puncte)

   5.2 Criteriile de evaluare  au fost :

-Exprimarea în limba engleză ( 15 puncte)
- Interacțiunea în limba engleză ( 15puncte)
-Înțelegerea textului citit și verificarea cunoștințelor de limba engleză ( 70 puncte)

    5.3 Criterii selecție profesori însoțitori 

· evaluarea CV-ului ( 30 puncte)
· evaluarea scrisorii de intenție (50 puncte)

    5.4  Înscrierea candidaților 

   Înscrierea cadrelor didactice pentru rolul de însoțitor s-a făcut în perioada stabilită, prin completarea  dosarelor ce au  conținut– cerere de înscriere, CV-ul personal în format Europass, scrisoare de intenție în format Europass, în care candidații și-au motivat dorința de participare la mobilitate și competențele care îi recomandă.
   Înscrierea elevilor la testarea de selecție s-a făcut în perioada stabilită, de către părintele/tutorele /reprezentantul legal al elevului, prin completarea unei cereri  ( Anexa 4), a unei scrisori de intenție în care și-a motivat  dorința de participare la mobilitate, competențele care îl recomandă și nevoile de dezvoltare personală, a unui acord scris al părintelui ( Anexa5), a unei declarații de angajament din partea părintelui (Anexa 6) și a unei declarații de angajament din partea elevului ( Anexa 7).
      Selecția elevilor s-a făcut respectând principiul incluziunii și egalității de șanse.  În grupul țintă de 5 elevi ( clasele V-VIII) au fost incluși și elevi din categorii dezavantajate  ( 3 locuri ). Aceștia  au adăugat la dosarul de înscriere dovada apartenenței la grupul vulnerabil.

      6. Pregătirea pentru mobilitate

     Pentru a doua mobilitate ,care cuprinde depasarea cu elevi, din cadrul primului an de implementare a proiectului de acreditare  - acreditare “Erasmus + 2021-1-ROO1-              KA120-SCH-000045171“ ,  pregătirea s-a realizat în perioada ianuarie -aprilie 2023 și a constat în :
-4 ore de pregătire pedagogică realizată de dna director Rădulescu Cătălina, în care s-a realizat prezentarea programului Erasmus +, actiunea KA120-SCH-”Ersamus accreditation in school education” , a proiectului de care beneficiază școala (tema, obiectivele proiectului, partenerii proiectului), dar și a conținutului plasamentului: activitățile de învățare, modalitățile de evaluare, rezultatele învățării vizate, documentele si bazele de date care se completeaza (certificatul Europass Mobility, baza Mobility Tool).
De asemenea, s-au prezentat aspecte legate de organizațiile partenere in proiect: elemente de cultură organizațională, regulamentul de ordine interioară, programul activităților. Au fost prezentate aspecte privind aranjamentele și condițiile de călătorie, posibile riscuri in timpul transportului sau pe perioada cursului si modalitatea de prevenție.

-4 ore de pregătire culturală realizată de prof. Ștefan Beatrice, având ca scop facilitarea integrarii socio-culturale a participanților la   mobilitate, prin acumularea de cunoștințe despre cultura și civilizația turcă. 
     Cursanților le-au fost prezentate aspecte culturale, istorice, geografice referitoare la țara în care se desfășoară cursul de formare. Au fost prezentate informații despre obiectivele culturale și istorice care se vor vizita pe perioada mobilității.




     Mobilitatea a avut loc în perioada 1.05.2023- 6.05.2023,în Turcia ,la Instanbul, activitățile  educative   fiind desfășurate la  școala ʺMurat Naiboḡlu Martyrs Imam Secondary Schoolʺ  .
     Elevii participanți au fost angrenați în activități ce au avut ca scop descoperirea și exersarea abilităților și  a deprinderilor ce conferă o stimă de sine ridicată, un climat afectiv benefic și creșterea stării de bine.
     Mărturiile lor ,precum și descrierea programului zilnic, sunt atașate în materialul următor,un jurnal online ,redactat de către elevi .
 
Dorobanțu Eduard, clasa a V-a A

Brănescu Darius, clasa a VIII-a B și David Nicoleta ,clasa a VII-a 

Șerban Ionuț,clasa aVII-a și Badea Eliza,clasa a VIII-a A

